text: Borgmester genvalgt til spidskandidat
  27 november 2012 kl. 21.35
  Billunds nuværende borgmester Ib Kristensen genvandt tirsdag aften klokken 21.30 titlen som borgmesterkandidat for Venstre efter hård kamp.
  Kandidaterne måtte ud i to stemmerunder før en vinder kunne kåres. Først blev Robert Terkelsen siet fra og i anden stemmerunde vandt Ib Kristensen med kun 21 stemmer mere end Klara Lyskjær Noer ud af 577 gyldige stemmer. 
  Venstres vælgerforening i Billund havde op til valget fået 500 nye medlemmer. Det er over en fordobling af medlemstallet.
  